Diyalektong Kantō

An mga diyalektong Kantō (関東方言 kantō hōgen, 関東弁 kantō-ben) iyo an sarong grupo kan mga diyalektong Hapon na ipigtataram sa Rona kan Kantō (apwera na sana sa mga Isla nin Izu).Sa kaamihanan na mga Isla nin Izu yaon an mga diyalektong Tokai–Tosan, asin sa kahabagatan na mga isla yaon an mga diyalektong Hachijō. An mga diyalekto kan Kantō kabali an diyalektong Tokyo an pinagbasihan kan modernong estandarteng Hapon. Kaiba kan diyakektong Tōhoku, nailaladawan an mga diyalekto kan Kantō sa paagi kan paggamit nin sarong panlapi na -be o -ppe; an mga parataram nin Kantō, inaapod na Kantō bei kan mga parataram kan Kansai sa Panahon nin Edo. Naghihiras nin mga dakol na katangian an mga diyalektong Kantō sa diyalektong Tōhoku. Pagkatapos kan Gera sa Pasipiko, an Kahabagatan na mga rehiyon na Kantō arog kan mga prepektura nin Kanagawa, prepektura nin Saitama, asin prepektura nin Chiba na nag-uswag sa mga bulanon na syudad kan Tokyo, asin ngunyan naribayan na haros kan estándarteng Hapon an kadaklan sa mga diyalekto sa lugar.

 Pagkukumpara kan Kantō sa Kansai
Dakula an pagkakalain kan diyalektong Kantō (estandarteng Hapon) asin diyalektong Kansai bako sana sa intonasyon, kundi iyo man sa mga termino kan paggamit nin kataga.

Halimbawa, sa Hapon, pag pigtukdo an taon kan sarong tawo sa unibersidad, pigsasabi nin "(taon nin grado)-nensei," alagad sa Kansai ogsad, naggagamit sinda nin "(taon nin grado)-kaisei." Nilalapas sana iyan sa Unibersidad, an "(taon nin grado)-nensei" piggagamit sa elementarya, katahawan, asin halangkaw na eskwelahan sa Rehiyon man nin Kansai.

Yaon digdi an pirang iba pang mga kataga na naiiba sa ordinaryong Hapon (diyalektong kanto) asin sa diyalektong Kansai:

 Maglinig - Katazukeru (kanto) : Naosu (Kansai)
 Iapon - Suteru (Kanto) : Horu (Kansai)
 Epekto kan Alkohol - Otsumami (Kanto) : A-te (Kansai)
 Katood - Tomodachi (Kanto) : Tsure (Kansai)
 Malipot - Kakkoii (Kanto) : Shutto shiteru (Kansai)

Mga diyakektong Kantō
Nakabugtak sa ibaba an mga diyalekto nin Kantō:

 Kasulnopan na Kantō
 Diyalektong Tokyo (Katahawan na Tokyo)
 Diyalektong Yamanote (gurang na halangkaw na klase)
 Diyalektong Shitamachi o diyalektong Edo (gurang na pantrabahong klase)
 Diyalektong Tama (Kasulnopan na Tokyo)
 Diyalektong Saitama (Prepekturang Saitama)
 Diyakektong Chichibu (Chichibu)
 Diyalektong Gunma o diyalektong Jōshū   (Prepekturang Gunma)
 Diyakektong Kanagawa (Prepekturang bKanagawa)
 Diyakektong Chiba (Prepekturang Chiba)an Kaamihanan na Prepekturang Chiba sarong transisyunal na lugar sa tanga kan Sulnopan asin Subangan na Kanto
 Diyalektong Bōshū (Kahabagatan na Prepekturang Chiba)
 Diyalektong Gun'nai (Kasubangan na Prepekturang Yamanashi)
 Subangan na Kantō
 Diyalektong Ibaraki (Prepekturang Ibaraki)
 Diyalektong Tochigi (Prepekturang Tochigi)

An Hapon na Kantō sa ibang mga rehiyon
An diyakektong Hokkaidō pigsasabing iyo an pinakaharani sa Estandarteng Hapon nin huli ta an mga kolonista sa manlainlain na mga rehiyon iyo an lugar na dinagusan, lugod kinakaipuhan na an paggamit kan estándarteng tataramon tangani na maparikas an komunikasyon. Sa mga Isla nin Ryukyu, nag-uswag an estandarteng Hapon paduman sa sarong diyalekto na midbid sa Hapon na Okinawano, na kun sain naimpluwensyahan ini kan mga tataramon na Ryukyuano.

 Hilingon man 
 Mga diyalektong Hapon
 Diyakektong Tokai-Higashiyama
 Diyalektong Tohoku 
 Diyalektong Ibaraki

Mga tala

Mga toltolan

Kategorya:Mga diyalektong Hapon
Kategorya:Rehiyon Kantō